Приликом уношења текста, када дођеш до краја реда, *Word* аутоматски пребацује наредну реч у нови ред тако да није потребно да притискаш *Enter* на крају сваког реда текста. *Enter* користиш само када хоћеш да одвојиш текст који следи у нови пасус. Такође се може користити да се направи вертикална празнина између елемената текста.

Такође је непотребно да делиш реч на слогове и стављаш цртицу када се нађеш на крају реда а реч је предугачка. *Word* аутоматски врши расподелу речи по редовима. Твоје је само да поштујеш правопис.